S-politiker tiltalt for bedrageri og dokumentfalsk – Ekstra Bladet
Koncert-anm. 25 minutter siden Drømmen brast: Hovednavn skuffede Bagom Side 9 2 timer siden Sasha Louise: Alle holder øje med mig Landsholdsfodbold 1 time siden VM-stjernens private mareridt: Derfor måtte hun kysse sin mand 112 1 time siden Godstoge i ulykke: En person alvorligt kvæstet flash 11 timer siden Hella Joof og Casper Christensen får nye job Koncert-anm. 25 minutter siden Drømmen brast: Hovednavn skuffede
Tirsdag d. 21. maj. 2019 - kl. 09:21 0
Nordjysk socialdemokrat er nu blevet tiltalt i sag om svindel med skatteborgernes penge
Hvad præger valgkampen i dag? Få nyhedsoverblikket her.
Efter at Nordjyllands Politi har efterforsket sagen, har det nu ført til en tiltale for bedrageri og dokumentfalsk. Det skriver Nordjyske.
Erstatninskrav på 650.000 kroner
I forbindelse med strafferetssagen har Region Nordjylland besluttet at rejse erstatningskrav på knap 650.000 kroner mod politikeren.
- Anklagemyndigheden har oplyst os om, at den har rejst tiltale for bedrageri og dokumentfalsk, og spurgt, om vi samtidig ville kræve det uberettigede beløb betalt tilbage. Det har vi valgt, for pengene hører jo hjemme i regionens kasse, siger regionsrådsformand Ulla Astman (S) til Nordjyske.
SE OGSÅ: Efter bedrageri i region: Kommune vil undersøge mulig svindel
Regionen kræver lidt færre penge retur, end Tina Juul Kjellberg modtog. Det skyldes ifølge avisen, at hun ville have været berettiget til et fuldt vederlag på ca. 20.000 kroner årligt, hvis hun ikke havde benyttet ordningen med tabt arbejdsfortjeneste.
Socialdemokraten er ifølge Region Nordjylland gået til bekendelse i den aktuelle bedragerisag, og hun trådte sidst i marts måned ud af regionsrådet.
Regionsrådspolitikernes løn
* Regionsrådsmedlemmer får et fast vederlag på 110.150,84 kroner om året
* Formanden samt første og anden næstformand får mere
* Derudover får regionsrådsmedlemmer et ekstra vederlag på 18.725,77 kroner for at være med i et politisk udvalg
* Udvalgsformænd får det dobbelte: 37.451,56 kroner
* Regionsrådsmedlemmer med hjemmeboende børn under 10 år får 14.155,29 kroner ekstra
* I stedet for det faste vederlag kan de vælge at få et reduceret vederlag og erstatning for dokumenteret tabt arbejdsfortjeneste
* Det reducerede vederlag er på 88.905,15 kroner
* Det maksimale erstatningsbeløb for dokumenteret tabt arbejdsfortjeneste per dag er 2.125 kroner